

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXX/2014**

**Dňa:** 24.4.2014

**K bodu programu:** **č. 18**

**Názov materiálu: Návrh zmeny VZN č. 22  o prevádzkovaní obchodu a služieb a** **o predajnom a prevádzkovom čase na území mesta Stará Ľubovňa**

**Materiál obsahuje**: Návrh zmeny VZN

Dôvodovú správu

Návrh na uznesenie

**Materiál predkladá:** Mgr. Matej Zamkovský

Oddelenie organizačné a právne

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský , Gladišová Monika

Oddelenie organizačné a právne

**Návrh na uznesenie :**

A. Mestské zastupiteľstvo berie na vedomie návrh zmeny VZN č. 22 o prevádzkovaní obchodu a služieb

a o predajnom a prevádzkovom čase na území mesta Stará Ľubovňa

B. Mestské zastupiteľstvo schvaľuje VZN č. 22 o prevádzkovaní obchodu a služieb

a o predajnom a prevádzkovom čase na území mesta Stará Ľubovňa  podľa

predloženého návrhu.

C. Mestské zastupiteľstvo ruší VZN č. 4 o  prevádzkovaní obchodu a služieb

na území mesta Stará Ľubovňa.

**Dôvodová správa :**

Prečo táto úprava ? V jednom aj v druhom VZN sú ustanovenia, ktoré sú rozpore s platnou právnou úpravou. Na tom sa podpísalo aj to, že VZN č. 4 bolo prijaté v roku 1992 a VZN č. 22 v roku 1995. Hlavne VZN č. 4 upravovalo pomerne široký rámec práv a povinností, pričom v priebehu rokov došlo k zmenám právnych noriem, o ktoré sa opieralo.

**Zo získaných poznatkov z uznesení súdov a protestov prokuratúry sa poukazuje najmä na to, že:**

1. Uložením povinnosti podnikateľským subjektom mat' otvorené prevádzky v stanovenom čase mesto zasiahlo do práva slobodne vykonávat' podnikateľskú činnosť;

2. Uloženie povinnosti podnikateľským subjektom na vhodnom a trvale viditel'nom mieste umiestniť vyznačenie prevádzkového času je v rozpore so zákonom č. 250/2007 Z. z. o ochrane spotrebiteľa;

3. Podľa zákona č. 455/1991 Zb. o živnostenskom podnikaní mesto nie je oprávnené rozhodovať o konkrétnom čase predaja a prevádzky služieb u konkrétneho podnikateľa, prípadne tento čas predĺžovat' alebo skracovať;

4. Živnostenský zákon, ani iný právny predpis nesplnomocňuje obec na vydanie všeobecne záväzného nariadenia, ktorým by sa upravovali podmienky podnikania na území obcí.

5. Mesto je oprávnené stanovit' všeobecné pravidlá predajného či prevádzkového času, nie ukladat'

konkrétne povinnosti podnikatel'ským subjektom.

6. Rozhodovacia, riadiaca a kontrolná právomoc na úseku živnostenského podnikania patrí orgánom štátnej správy ( § 66a živnostenského zákona).

7. Mesto určením povinnosti fyzickej a právnickej osobe, ktorá má záujem vykonávat' podnikatel'skú činnost' na území mesta v tom, aby prevádzky obchodu a prevádzky, ktoré poskytujú služby, boli otvorené minimálne 8 hodín 5x v týždni, dokonca v niektorých prípadoch aj v dňoch pracovného pokoja a uložením d'alších povinností zasahuje najmä do práva slobodne vykonávat' podnikatel'skú činnost' , čím sa porušuje ust. § 6 ods. 1 v spojení s § 4 ods. 1, 3 písm. i/ zákona o obecnom zriadení a dostáva sa do rozporu s článkom 2 ods. 3, článkom 35 ods. 1 a 2 ústavy SR

V predloženom návrhu sú zrušené ustanovenia VZN č. 22, ktoré umožňovali primátorovi mesta upravovať v individuálnych prípadoch prevádzkové časy konkrétnych zariadení, keďže v súlade s platnou legislatívou táto právomoc primátorovi neprislúcha. Množstvo VZN iných miest, ktoré takéto ustanovenia obsahovali, boli napadnuté protestmi prokurátorov a následne zrušené pre ich nesúlad so zákonmi. Túto prax potvrdil aj najvyšší súd , ktorý vo svojom rozhodnutí Sp. z. 8 Svzn 1/2010 zo dňa 1. júla 2010 zdôraznil, že žiadna právna úprava neumožňuje mestu, aby rozhodovalo individuálnym právnym aktom o konkrétnom čase predaja či prevádzky služieb u konkrétneho podnikateľa, a to ani pri riešení ojedinelých výnimiek zo štandardného stavu. Do návrhu sú zapracované aj niektoré ustanovenia z VZN č. 4, ktoré navrhujeme zrušiť.

Z poukazom na vyššie uvedené navrhujeme schváliť predložený návrh zmien vo VZN č. 22.