

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo: XXX/2014**

**Dňa:** 24.4.2014

**K bodu programu:** **č. 17**

**Názov materiálu: Vyhlásenie podmienok pre voľbu hlavného kontrolóra mesta**

**Materiál obsahuje**: Návrh na uznesenie

Dôvodovú správu

Podmienky pre voľbu hlavného kontrolóra

Volebný poriadok pre voľbu hlavného kontrolóra

**Materiál predkladá:** Mgr. Matej Zamkovský

Oddelenie organizačné a právne

**Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál vypracoval:** Mgr. Matej Zamkovský

Oddelenie organizačné a právne

**Návrh na uznesenie :**

A. Mestská rada odporúča MsZ prerokovať návrh podmienok pre voľbu hlavného kontrolóra mesta Stará

Ľubovňa a návrh volebného poriadku.

B. Mestská rada odporúča MsZ návrh podmienok pre voľbu hlavného kontrolóra mesta Stará Ľubovňa a návrh

volebného poriadku **schváliť** podľa predloženého návrhu.

**Dôvodová správa :**

Uznesením zo zasadnutia Mestského zastupiteľstva v Starej Ľubovni

zo dňa 24. 04. 2008 číslo: X/2008 boli vyhlásené voľby HK a podmienky na podanie prihlášky.

pod 137. a/ Vyhlásenie voľby hlavného kontrolóra Mesta Stará Ľubovňa na deň 19. júna 2008 z dôvodu uplynutia doby výkonu funkcie hlavného kontrolóra v súlade s § 18a ods. 2 zákona č. 369/90 Zb. o obecnom zriadení.

b/ Podmienky na podanie prihlášky kandidátov na funkciu HKM v zmysle predloženého

návrhu.

**Uznesením zo zasadnutia Mestského zastupiteľstva v Starej Ľubovni zo dňa 19. 06. 2008 číslo: XI/2008 bol zvolený HK.**

**F. V o l í :**

5. Hlavnú kontrolórku Mesta Stará Ľubovňa Ing. Martu Oravcovú v zmysle zápisnice

volebnej komisie z výsledku volieb HKM.

Vzhľadom na uplynutie zákonom stanovenej doby – funkčného obdobia (§ 18a ods.5) je potrebné vyhlásiť podmienky pre voľbu HK a voľbu vykonať v súlade s § 18a zákona č. 369/1990 Zb. o obecnom zriadení.

**Niektoré ustanovenia § 18a o voľbách hlavného kontrolóra :**

**Predpoklady na výkon funkcie, voľba a skončenie výkonu funkcie**

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(1) Kvalifikačným predpokladom na funkciu hlavného kontrolóra je ukončené minimálne úplné stredné vzdelanie.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(2) Deň konania voľby hlavného kontrolóra vyhlási obecné zastupiteľstvo na úradnej tabuli a spôsobom v mieste obvyklým najmenej 40 dní pred dňom konania voľby tak, aby sa voľba vykonala počas posledných 60 dní funkčného obdobia doterajšieho hlavného kontrolóra. Kandidát na funkciu hlavného kontrolóra musí odovzdať svoju písomnú prihlášku najneskôr 14 dní pred dňom konania voľby na obecnom úrade. Súčasťou prihlášky je aj výpis z registra trestov nie starší ako tri mesiace a doklad o vzdelaní.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(3) Na zvolenie hlavného kontrolóra je potrebný súhlas nadpolovičnej väčšiny všetkých poslancov obecného zastupiteľstva. Ak ani jeden z kandidátov takú väčšinu nezískal, obecné zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov. V prípade rovnosti hlasov do druhého kola volieb postupujú všetci kandidáti s najväčším počtom platných hlasov. V druhom kole volieb je zvolený ten kandidát, ktorý získal najväčší počet platných hlasov. Pri rovnosti hlasov v druhom kole volieb sa rozhoduje žrebom. Ďalšie podrobnosti o spôsobe a vykonaní voľby hlavného kontrolóra a náležitosti prihlášky ustanoví obec uznesením.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(4) Ak výkon funkcie hlavného kontrolóra zaniká spôsobom podľa odseku 8 písm. a), b) alebo d), vyhlási zastupiteľstvo nové voľby hlavného kontrolóra tak, aby sa konali najneskôr do 60 dní odo dňa skončenia výkonu funkcie hlavného kontrolóra.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(5) Hlavného kontrolóra volí obecné zastupiteľstvo na šesť rokov. Jeho funkčné obdobie sa začína dňom, ktorý je určený ako deň nástupu do práce.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(6) Hlavnému kontrolórovi vzniká po zvolení nárok na uzavretie pracovnej zmluvy s obcou. Pracovný pomer možno dohodnúť aj na kratší pracovný čas,[**16b)**](javascript:%20fZzSRInternal('11632',%20'3222257',%20'0',%20'0',%20'0',%20'100237')) ktorého dĺžku určí obecné zastupiteľstvo pred vyhlásením voľby kontrolóra.

http://www.epi.sk/zzsr/img/link1.gifhttp://www.epi.sk/zzsr/img/linkK.gif  
(7) Starosta je povinný s právoplatne zvoleným hlavným kontrolórom uzavrieť pracovnú zmluvu najneskôr v deň nasledujúci po dni skončenia funkčného obdobia predchádzajúceho hlavného kontrolóra. Deň nástupu do práce sa určí na deň nasledujúci po dni skončenia funkčného obdobia predchádzajúceho hlavného kontrolóra.

**PODMIENKY PRE VOĽBU HLAVNÉHO KONTROLÓRA :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mestské zastupiteľstvo v Starej Ľubovni na svojom zasadnutí dňa 24.04.2014 uznesením číslo ......... schválilo podmienky pre voľby hlavného kontrolóra :

1.    V zmysle § 18a ods.(2) zákona SNR č.369/1990 Zb. o obecnom zriadení v platnom znení

vyhlásenie dňa konania voľby hlavného kontrolóra mesta Stará Ľubovňa na deň 19.06.2014 na

zasadnutí MsZ v Starej Ľubovni,  
  
2.    Spôsob a vykonanie voľby hlavného kontrolóra v zmysle § 18a ods.(3) zákona SNR č.

369/1990 Zb. o obecnom zriadení v platnom znení tajným hlasovaním poslancov MsZ v Starej

Ľubovni ,  
  
3.    Právo každému kandidátovi, ktorý splnil požadované predpoklady, na vystúpenie na rokovaní

MsZ v deň konania volieb v časovom rozsahu päť minút,  
  
4.    Náležitosti prihlášky:

•    osobné údaje kandidáta  
•    písomný súhlas kandidáta na spracovanie osobných údajov  podľa § 7 ods.(1) a (2) zákona

č.428/2002  Z.z. o ochrane osobných údajov na účel vykonania voľby na funkciu hlavného

kontrolóra mesta Stará Ľubovňa,  
•    údaj o najvyššom dosiahnutom vzdelaní s úradne overenou fotokópiou príslušného

dokladu o dosiahnutom vzdelaní,  
•    profesijný životopis s prehľadom doterajšej pracovnej praxe s uvedením pracovnej

pozície,  
•    výpis z registra trestov nie starší ako tri mesiace,

5.    Kvalifikačné predpoklady, ktoré musí spĺňať kandidát na hlavného kontrolóra: ukončené

minimálne stredné vzdelanie,  
  
6.    Termín ukončenia podávania prihlášok: 02.06.2014 do 15.00 h,  
  
7.    Miesto a spôsob odovzdania prihlášok: kandidáti na funkciu hlavného kontrolóra mesta Stará

Ľubovňa zašlú alebo osobne doručia písomnú prihlášku na adresu: Mestský úrad v Starej

Ľubovni, Obchodná č. 1, 064 01 Stará Ľubovňa v zalepenej obálke s označením „VOĽBA

HLAVNÉHO  KONTROLÓRA – NEOTVÁRAŤ“,  
  
8.    Pracovnú komisiu zloženú z poslancov MsZ a zamestnancov mesta:

predseda: \_\_\_\_\_\_\_\_\_\_\_\_\_\_\_\_\_\_\_\_\_\_

členovia: \_\_\_\_\_\_\_4 alebo 6\_\_\_\_\_\_\_\_\_\_\_, (za mesto návrh Mgr. Žiak, Mgr. Zamkovský,

Vojteková)

ktorá bude poverená kontrolou splnenia náležitostí doručených prihlášok jednotlivých kandidátov na funkciu hlavného kontrolóra,

9.    S právoplatne zvoleným hlavným kontrolórom bude uzavretá pracovná zmluva na ustanovený týždenný pracovný čas 37,5 h s dňom nástupu do práce xx.xx.2014.

**Volebný poriadok pre voľbu hlavného kontrolóra Mesta Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **MsZ volí volebnú komisiu v 3- člennom  zložení.**
2. **Voľby sú tajné.**
3. **Na zvolenie hlavného kontrolóra je potrebný súhlas nadpolovičnej väčšiny všetkých poslancov mestského zastupiteľstva.**
4. **Volebné lístky vydá poslancom volebná komisia pre 1. kolo a pre prípadne 2. kolo zvlášť. Hlasovanie vykoná poslanec MsZ zakrúžkovaním poradového čísla, za ktorým je uvedené meno kandidáta. Kandidáti sú na zozname zoradení podľa abecedy.  Hlasovací lístok vhodí poslanec do zapečatenej urny, ktorej obsah pred zapečatením skontroluje volebná komisia.**
5. **Komisia po uskutočnení voľby spočíta hlasy a oboznámi s výsledkami hlasovania MsZ.**
6. **Ak ani jeden z kandidátov nezískal nadpolovičnú väčšinu všetkých kandidátov, mestské zastupiteľstvo ešte na tej istej schôdzi vykoná druhé kolo volieb, do ktorého postúpia dvaja kandidáti, ktorí získali v prvom kole volieb najväčší počet platných hlasov.**
7. **V prípade rovnosti hlasov do druhého kola volieb postupujú všetci kandidáti s najväčším počtom platných hlasov .**
8. **V druhom kole volieb je zvolený ten kandidát, ktorý získal najväčší počet platných hlasov.**
9. **Pri rovnosti hlasov v druhom kole volieb sa rozhoduje žrebom.**
10. **Hlasovací lístok je neplatný ak na ňom nie je zakrúžkovaný žiaden kandidát, alebo je krúžkom označených viac kandidátov. Hlasovací lístok je neplatný aj vtedy, ak je kandidát označený iným spôsobom ako zakrúžkovaním poradového číslo, ktorým sú kandidáti označení.**